Nazarė
Nazarė (port. Nazaré) – miestas Portugalijoje, Leirijos apskrityje, Atlanto vandenyno pakrantėje („Sidabro krante“), 28 km į pietvakarius nuo Leirijos, prie Alkoa upelio žiočių. Yra XIV a. Nazarė Švč. Dievo Motinos šventovė (garsėja kaip Šv. Marijos apsireiškimo vieta), liaudies, religinio meno, žvejybos muziejai. Verčiamasi daugiausia turizmu ir žvejyba. Veikia funikulierius į virš miesto stūksančią kalvą. Nazarė garsėja šalia miesto stebima didžiule bangų goža. Tokios didelės bangos susidaro dėl povandeninio tarpeklio. 2017 m. brazilų banglentininkas Rodrigas Koša (Rodrigo Koxa) čia įveikė 24,4 m aukščio bangą (Gineso rekordas).